google/wiki40b huggingface dataset:
Rád bosých bratov preblahoslavenej Panny Márie z hory Karmel

Bosí karmelitáni (Ordo Fratrum Discalceatorum Beatissimae Mariae Virginis de Monte Carmelo – skratka O.C.D.) sú kontemplatívno-apoštolské rehoľné spoločenstvo. Rád vznikol reformou pôvodného karmelitánskeho rádu sv. Teréziou z Avily a sv. Jána z Kríža v druhej polovici 16. storočia v Španielsku a jeho následným oddelením od pôvodného rádu roku 1593.
Slovo "Karmel" v hebrejskom jazyku označuje zakvitnutú záhradu, vinicu, sad.

Dejiny

Ich pôvod siaha na horu Karmel v Izraeli, kde sa už v 9. storočí pred Kristom usadil prorok Eliáš. Patrónkou a ochrankyňou tohto rádu je Panna Mária. Na hore Karmel sa usadili kresťanskí pustovníci. Počas križiackych výprav v 12. storočí sa k pustovníkom pridali mnohí ich účastníci, ktorí zostali v Izraeli. Pápežský legát a jeruzalemský patriarcha vs. Albert z Vercelli pre týchto pustovníkov v rokoch 1206 – 1214 vytvoril regulu, ktorú schválil pápež Honorius III. v roku 1226. Kvôli vonkajším okolnostiam, najmä tlaku moslimov, boli pustovníci nútení odísť do Európy – na Cyprus, do Anglicka, Francúzska a inde.
V Európe mali ako pustovníci kvôli zmeneným podmienkam ekonomické problémy. Charakter rádu sa pod tlakom okolností zmenil z pustovníckeho na kontemplatívno-apoštolský. V 15. storočí vznikla ženská vetva rádu a následne aj svetská vetva (III. rád). Prvý konvent ženskej vetvy rádu – bosých karmelitánok vznikol v Ávile v roku 1563.
V 16. storočí dochádza k ďalšej reforme, ktorej predstaviteľmi sú sv. Ján z Kríža a sv. Terézia z Ávily. Reforma bola prijatá roku 1563 a priniesla odčlenenie Bosých karmelitánov od pôvodného Karmelitánskeho rádu v roku 1568 po potvrdení reformy pápežom Klementom VIII.. Pôvodný rád si ponechal označenie Ordo Fratrum B.M.V. de Monte Carmelo (so skratkou O.Carm.). Táto reforma sa rozšírila zo Španielska aj do zvyšku Európy.
Medzi neskorších svätcov tohto rádu patria napríklad sv. Terézia z Lisieux, sv. Terézia Benedikta od Kríža (Edita Steinová) a iní.
Na Slovensku žijú bosí karmelitáni v Starých Horách (predtým v Priechode) pri Banskej Bystrici, na Urpíne v Banskej Bystrici a v Lorinčíku pri Košiciach. Bosé karmelitánky žijú v Košiciach a v Detve. Svetský rád (Ordo Carmelitanum Discalceatorum Saecularis – O.C.D.S.) má sídlo v Bratislave. Bosí karmelitáni na Slovensku patria ku krakovskej provincii v Poľsku.
Najdôležitejšími aspektmi charizmy a spirituality Karmelu sú kontemplatívne zameranie, samota, chudoba, pôst, mlčanie, práca. Ďalšími rysmi podľa tradície sú duch proroka Eliáša a mariánsky charakter. Sv. Terézia a sv. Ján tieto prvky obohatili o zameranie na službu cirkvi – o modlitbu za kňazov a misionárov a za všetkých ľudí. Stanovy vylučujú akýkoľvek spôsob aktívneho apoštolátu.
Pre prijatie za člena sa kandidát počas návštev oboznámi s komunitou. Potom nasleduje postulát, ktorý trvá zvyčajne 1 rok. Noviciát má tiež dĺžku 1 roka. Nasleduje obdobie dočasných sľubov, ktoré má aspoň 3 roky. Potom môže brat zložiť slávnostné sľuby. Potom môžu bratia prijať diakonské alebo kňazské svätenie.
Verchneje Kujto

Verchneje Kujto (rus. Верхнее Куйто) je jazero na severe Karelskej republiky v Rusku. Má rozlohu 198 km². Leží v nadmorskej výške 103 m

Vodný režim

Leží v povodí rieky Kem a voda z neho odteká prietokom do jazera Sredneje Kujto. Zamŕza v septembri a roztápa sa na začiatku mája.

Využitie

Po jazere sa splavuje drevo.
Bonnières (Pas-de-Calais)

Poloha

Obec má rozlohu 23,76 km². Najvyšší bod je položený 154 m n. m. a najnižší bod 54 m n. m.

Obyvateľstvo

Počet obyvateľov obce je 636 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čeboksary

Dejiny

Prvá písomná zmienka o meste je z roku 1469, keď tadiaľto postupovali ruskí vojaci na východ ku Kazani, počas vojny s Tatármi. Počas tatárskej nadvlády nieslo názov Çabaqsar, z neho časom vznikol dnešný ruský názov. V tej dobe bolo osídlené len Tatármi a Čuvašmi.

Keď ho roku 1555 získali Rusi, vybudovali tu pevnosť a osadu, ďalšie dve storočia tu sídlila vojenská posádka. Neskôr sa postupne menil charakter mesta, a to z vojenskej osady na obchodnú križovatku celého Povolžia. V roku 1781 získalo mestský štatút v Kazanskej provincii. Na začiatku 19. storočia už malo pílu a niekoľko malých manufaktúr. Na začiatku 20. storočia tu žilo 5 500 obyvateľov. Vznikla banka, obchody, katedrála a stavali sa kostoly. V roku 1926 tu žilo už 22 400 obyvateľov, kým v roku 1965 malo mesto 163 000 obyvateľov. 
Narodil sa tu generál Pavel Lebedev a zomrel Antonín Janoušek, ktorý bol na čele Slovenskej republiky rád. V meste je po ňom pomenovaná ulica.

Ekonomika

Čeboksary ležia neďaleko vodnej elektrárne (vyrába 1 404 MW elektrickej energie). V meste sú továrne na výrobu poľnohospodárskych strojov, spracovanie dreva, bavlny a na výrobu elektronických súčiastok. Okrem prístavu je tu aj letisko.

Kultúra

Mesto je kultúrnym centrom Čuvašska, od roku 1970 tu je univerzita. V meste je mnoho divadiel hrajúcich hry v ruštine, v čuvaštine, baletná a operná scéna a filharmonický orchester. Nachádza sa tu aj jediné ruské múzeum piva.
Fontaine-le-Comte

Poloha

Obec má rozlohu 18,66 km². Najvyšší bod je položený 151 m n. m. a najnižší bod 101 m n. m.

Obyvateľstvo

Počet obyvateľov obce je 3 582 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Louye

Poloha

Obec má rozlohu 5,2 km². Najvyšší bod je položený 137 m n. m. a najnižší bod 87 m n. m.

Obyvateľstvo

Počet obyvateľov obce je 225 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Raýman

Životopis

Po maturite na gymnáziu v Bytči (1990) študoval v rokoch 1990 – 1995 odbor dramaturgia a scenáristika na Filmovej a televíznej fakulte Vysokej školy múzických umení v Bratislave. Prvé básne a poviedky písal na strednej škole (Gymnázium Veľká Okružná, Žilina), svoje texty uverejnil v roku 1989 v literárnom mesačníku Dotyky a na začiatku 90. rokov 20. storočia bol jedným z jeho kľúčových autorov. Ďalšie prózy publikoval aj v časopisoch Romboid, Fragment a Slovenské pohľady. V deväťdesiatych rokoch bol jedným z moderátorov Rádia Ragtime a rokoch 2010 - 2013 moderoval televízne relácie o literatúre: UMENIE - LITERATÚRA a UMENIE - Rozhovory bez konca. Je autorom kníh pre dospelých i mládež a filmových scenárov. Okrem písania sa venuje aj maľovaniu prasiat.
USS Oklahoma (BB-37)

Stavba

Kýl bol založený v lodeniciach New York Shipbuilding Company v Camden (New Jersey) 26. októbra 1912. Na vodu bola spustená 23. marca 1914 a US Navy si ju prevzala 2. mája 1916.

Pohon a pancierovanie

Pohon zabezpečovali tri piestové expanzné trojčinné parné stroje, ktoré poháňali dve lodné skrutky s výsledným výkon 24 800 ks, ktoré premieňali na maximálnu rýchlosť lode 20,5 u.
Na Oklahome (po jej sesterskej lodi USS Nevada) bol použitý po prvýkrát systém pancierovania „všetko alebo nič“, tzv. hlavné a životne dôležité časti chránil silný pancier, kým menej dôležité časti boli chránené slabo.

Výzbroj

Hlavná výzbroj pozostávala z desiatich diel kalibru 365 mm v štyroch vežiach (dve vpredu, dve vzadu)v konfigurácii 3-2-2-3 delá na vežu. Pomocnú výzbroj tvorilo 21 diel kalibru 127 mm uložených v kazematách po stranách. Táto pomocná výzbroj sa však ukázala ako neefektívna (použiteľná len pri pokojnom mori), preto bolo po niekoľkých rokoch deväť demontovaných a ponechané boli len delá v strednej časti trupu. Neskôr boli pridaných 8 protilietadlových diel kal. 127 mm. Niesla aj štyri torpédomety kalibru 533 mm.

Služba a I. svetová vojna

Od prevzatia do služby slúžila v Atlantiku s domovskou základňou Norfolk (Virgínia). V rokoch 1918 a 1919 chránila konvoje plávajúce medzi USA a Európou. V decembri 1918 a júni až júli 1919 prevážal prezidenta Wilsona na konferencie do Európy. Po piatich rokoch služby v Atlantiku sa presunul do Tichomoria (1921).V roku 1925 podnikla plavby na Nový Zéland a do Austrálie.

Rekonštrukcia a prestavba

V roku 1927 sa vrátila cez Panamský prieplav do Atlantiku, kde podstúpila vo Philadelphia Navy Yard - Philadelphii (Pensylvánia) rekonštrukciu od septembra 1927 do júla 1929. Nato krátko slúžila v Prieskumnej flotile a znova sa vrátila k Pacifickej flotile. V polovici roku 1936 bola znova v Európskych vodách, kde asistovala pri evakuácii občanov USA z Španielska počas tamojšej občianskej vojny. Do domovského prístavu (Atlantiského) Norfolku sa vrátila 11. septembra 1936, a do Pacifiku sa preplavil 24. októbra. V Pacifickej flotile, do ktorej bola jednotka znovuprevelená sa jednotka stala loďou určenou k tréningu rezervistov.

Vypuknutie vojny (Pearl Harbor)

V čase útoku na Pearl Harbor kotvila jednotka vedľa bojovej lode USS Maryland (BB-46). Japonské lietadlá zasiahli jednotku veľkým počtom torpéd, čím jej spôsobili veľkú trhlinu na ľavoboku následkom čoho sa rýchlo prevrátila a potopila. Našťastie vďaka plytkému dnu a obetavému zásahu vojakov aj civilistov sa podarilo niekoľko ľudí zachrániť po prerezaní trupu. Zahynulo vyše 400 členov posádky.

Dohra

V roku 1943 bola jednotka vyzdvihnutá a v suchom doku uvedená do stavu schopného prepravy do najbližších lodeníc, kde sa dostala s cudzou pomocou, keďže pohonné jednotky neboli opravené. Poškodenia sa však následne ukázali ako neopraviteľné, preto sa odmontovala delostrelecká výzbroj a loď bola vyradená zo služby. V decembri 1946 bola loď predaná do šrotu, no v máji 1947 počas prepravy sa jednotka potopila.
Quartier du Parc-de-Montsouris

Názov

Štvrť nesie meno podľa parku Montsouris. Až do roku 1937 sa štvrť nazývala Quartier de la Santé podľa názvu ulice Rue de la Santé (nie podľa väzenia La Santé, ktorá sa teraz nachádza už v susednej štvrti Montparnasse).

Dejiny

Územie dnešnej štvrte patrilo do roku 1860 k mestu Gentilly. V tomto roku však byl Paríž rozšírený a pripojená i táto oblasť. Vtedy to bolo dedinské predmestie, kadiaľ viedla cesta z Paríža do Gentilly, stála tu Nemocnica sv. Anny (hôpital Sainte-Anne) a niekoľko ďalších budov.
Po druhej svetovej vojne tu boli kvôli ľahkej dostupnosti pozemkov postavené nové sídliska. Rozsiahla výstavba prebiehala najmä v 70. rokoch 20. storočia.
Ajax (informatika)

AJAX (Asynchronous JavaScript + XML) je súhrnné označenie pre technológie vývoja interaktívnych webových aplikácií, ktoré umožňujú meniť obsah stránok bez potreby ich kompletného znovunačítania zo servera. V porovnaní s klasickými webovými aplikáciami môžu AJAX-ové aplikácie pri vhodnom návrhu poskytovať používateľsky komfortnejšíe prostredie, vyžadujú však použitie moderných webových prehliadačov.

Aplikácia technológie AJAX

Príklad použitia asynchrónnej žiadosti na server metódou POST.
AjaxJS.js
// Vytvoríme XMLHttpRequest objekt na vykonanie AJAX žiadosti.if(window.XMLHttpRequest) 
{
  var xmlhttp = new XMLHttpRequest(); 
}else 
{
 var xmlhttp = new ActiveXObject("MICROSOFT.XMLHTTP");}// Pomocou udalosti onreadystatechange a analýzou stavových kódov (4- žiadosť je vykonaná a odpoveď je pripravená, 200- všetko prebehlo v poriadku) spracujeme asynchrónny dopyt.xmlhttp.onreadystatechange = function(){
  if((xmlhttp.readyState == 4 && xmlhttp.status == 200))
  {
    var result = xmlhttp.responseText; // Premenná result nadobúda hodnotu dát odoslaných serverom vo forme reťazca.
    console.log(result);
  }}xmlhttp.open('POST','AjaxPHP.php',true); // Definujeme cieľový .php súbor a HTTP metódu (GET alebo POST).xmlhttp.setRequestHeader('Content-type','application/x-www-form-urlencoded'); // Do AJAX žiadosti pridáme header (iba v prípade metódy POST).'Content-type' reprezentuje typ štruktúry tela dopytu (MIME) a sekundárny parameter určuje formát odosielania dát (name/value pairs).xmlhttp.send("fname=John&lname=Doe"); // Odošleme dáta serveru.
AjaxPHP.php
// Server spracuje prijaté dáta a odošle ich naspäť do dokumentu.$fname = $_POST['fname'];$lname = $_POST['lname'];

 echo 'Hello '.$fname.' '.$lname.'.';
Výsledkom je textový output v konzole:
"Hello John Doe."
Je nutné dodať, že ide iba o príklad. Odoslanie dát serveru, ktorý ich prakticky nepozmenené vráti dokumentu, v praxi nemá veľké využitie. Oveľa častejšie sa technológia AJAX používa na dynamické pozmenenie údajov v databáze.
Spacewatch

Spacewatch je projekt riadený Arizonskou univerzitou, ktorý sa špecializuje na štúdium Malých telies slnečnej sústavy a rôznych typov planétok a komét.
Projekt v roku 1980 založili Prof. Tom Gehrels a Dr. Robert S. McMillan, ktorý je v súčasnosti aj vedúci projektu.
Pomocou projektu Spacewatch sa podarilo objaviť mesiac Jupitera, neskôr nazvaný Callirrhoe, ktorý bol pôvodne omylom považovaný za planétku. Medzi ostatné významné objavy patria objavy planétok 60558 Echeclus, 5145 Pholus a 20000 Varuna. Projekt znovu objavil stratenú planétku 719 Albert a periodickú kométu 125P/Spacewatch.
Marek Židlický

Klubový hokej

S profesionálnou kariérou začínal v Kladne. V roku 1999 prestúpil do IFK Helsinki, kde hral aj počas lockoutu v NHL v sezóne 2004/05. V roku 2001 bol draftovaný klubom NHL, New York Rangers. Ešte predtým, než stihol odohrať jediný zápas, bol však vymenený do tímu Nashville Predators. Vo svojej premiérovej sezóne v NHL (2003/2004) si pripísal 53 bodov za 14 gólov a 39 asistencií a stal sa najlepším obrancom klubu. V lete 2008 ho Nashville vymenil do Minnesota Wild , kde odohral tri sezóny. Sezónu 2011/2012 začal v Minnesote, no už vo februári bol vymenený do klubu New Jersey Devils.  V marci 2015 bol vymenený do tímu Detroit Red Wings. Celkom nastúpil v NHL na 783 zápasov, v ktorých strelil 85 gólov a pridal 316 asistencií.

Reprezentácia

Marek Židlický získal s reprezentáciou Česka titul majstra sveta na MS 2005 a bronzovú olympijskú medailu na ZOH 2006 v Turíne. Oblieka reprezentačný dres s číslom 3.

Zimné olympijské hry 2006

Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Marek Židlický bol so štyrmi gólmi, napriek tomu že je obranca, najlepším strelcom svojho mužstva.
Cirkevný zbor ECAV Kraskovo

Cirkevný zbor Evanjelickej a. v. cirkvi Kraskovo patrí do Rimavského seniorátu. Vznikol v roku 1596.  Tvoria ho obce Kraskovo (kostol z roku 1270), Lukovištia (kostol z roku 1794 a Babinec. Bohoslužobnou rečou zboru je slovenčina. K 31. decembru 2013 zbor počítal 94 členov.

Služby Božie

13:00 Lukovištia 2. nedeľa, 14:00 Babinec 2. nedeľa, 15:00 Kraskovo 2. nedeľa v mesiaci.
Villeneuve-les-Genêts

Poloha

Obec má rozlohu 24,69 km². Najvyšší bod je položený 218 m n. m. a najnižší bod 171 m n. m.

Obyvateľstvo

Počet obyvateľov obce je 306 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Postprodukcia

Postprodukcia je súčasť procesu filmového umenia, video produkcie, a fotografovania. Vyskytuje sa v tvorbe animácii, televíznych programov, rádiových programov, reklám, audio nahrávok, fotografií a digitálneho umenia. Je to termín pre všetky stupne výroby, ktoré nastali po fotografovaní alebo nahrávaní jednotlivé programových segmentou.
Tradičná (analógová) postprodukcia bola oslabená softwarom pre strih videa , ktoré pôsobí na non-linear editing system (NLE).

Televízia

V televízii, medzi fázy postprodukcie patrí: editácia, strih videa, úprava zvuku, animácie a vloženie a príprava vizuálnych efektov. Je nevyhnutné, aby postprodukcia bola vykonávaná pod dohľadom, až po dokončenie finálneho produktu.

Hudba

Medzi techniky, ktoré sa používajú v hudobných postprodukciách patrí comping (kompilácia najlepších častí viacerých stôp do jedného superiora), timing a pitch (možno prostredníctvom beat quantization), a prídavne efekty. Tento proces je zvyčajne označovaný ako mixovanie a môže tiež zahŕňať vyrovnávanie a úpravu úrovní jednotlivých skladieb aby poskytovali optimálny zvukový zážitok.
Le Mesnil-Ozenne

Poloha

Obec má rozlohu 4,59 km². Najvyšší bod je položený 197 m n. m. a najnižší bod 39 m n. m.

Obyvateľstvo

Počet obyvateľov obce je 244 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lys (Nièvre)

Poloha

Obec má rozlohu 10,67 km². Najvyšší bod je položený 312 m n. m. a najnižší bod 172 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marsa (Aude)

Poloha

Obec má rozlohu 19,17 km². Najvyšší bod je položený 1 241 m n. m. a najnižší bod 461 m n. m.

Obyvateľstvo

Počet obyvateľov obce je 27 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Bogdányi

Životopis

Študoval teológiu, 1790 vysvätený za rokuk kňaza. Od 1797 vikariálny protokolista, potom kaplán v Banskej Bystrici, od 1802 farár v Hájnikoch, 1807-1816 prednášal Sv. písmo a orientálne jazyky na lýceu, od 1816 diakon, od 1819 konzistoriálny asesor v Banskej Bystrici, od 1821 titulárny, od 1823 riadny kanonik, súčasne kustód, 1842 prodirektor lýcea vo Veszpréme. Popredný mecén Spolku milovníkov reči a literatúry slov., napriek tomu neprijal venovanie do Hollého Básňí.
Mikroregión Hornád

Cyklistická trasa Hornád (2003)

Košice, mestská časť [Krásna] – Kokšov – Bakša, železničný most – Nižná Myšľa, most – Ždaňa – Trstené pri Hornáde – Skároš, 20 km (červená značka)
Skároš – Vyšná Myšľa – Koscelek – Nižná Myšľa, 16 km (modrá značka)

Cyklistická trasa Hornád – Torysa – Hornád (2008)

Košice, mestská časť Krásna – Nižná Hutka, križovatka – Vyšná Hutka – Košická Polianka – Sady nad Torysou – Košice, mestská časť Vyšné Opátske – Krásna, 30 km

Náučný chodník Horný Abov (2000)

Ždaňa – Skároš – Trstené pri Hornáde – Nižná Myšľa, 22 km

Zelené oddychové zóny

Košická Polianka, Kokšov – Bakša, Valaliky, Čaňa, Geča, Ždaňa, Sokoľany, Trstené pri Hornáde, Skároš, Vyšná Myšľa
Dombasle-devant-Darney

Poloha

Obec má rozlohu 8,73 km². Najvyšší bod je položený 416 m n. m. a najnižší bod 282 m n. m.

Obyvateľstvo

Počet obyvateľov obce je 89 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Brieux

Poloha

Obec má rozlohu 5,17 km². Najvyšší bod je položený 212 m n. m. a najnižší bod 110 m n. m.

Obyvateľstvo

Počet obyvateľov obce je 87 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Canaveilles

Poloha

Obec má rozlohu 10,95 km². Najvyšší bod je položený 1 984 m n. m. a najnižší bod 657 m n. m.

Obyvateľstvo

Počet obyvateľov obce je 47 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jánošík (dedina)

Demografia

V obci žije 918 dospelej populácie. Priemerný vek je 39,1 rokov (37,8 u mužov a 40,5 u žien). V obci je 384 domácností, a priemerný počet členov v domácnosti je 3,05.
Táto oblasť je veľmi obývaná Slovákmi (podľa sčítania ľudu 2002) a v posledných troch sčítaniach je pozorovaný pokles populácie.
Rýchla divízia

Rýchla divízia bola motorizovaná slovenská divízia bojujúca na východnom fronte na strane vojsk Osi.Od 1. augusta do 27. novembra 1941 velil Rýchlej divízii nasadenej v ZSSR plk. Jozef Turanec. Potom divízii velil plk. Augustín Malár, potom znova gen. Turanec, nakonci jej velil gen.Štefan Jurech. Rýchla divízia vznikla 23. júla 1941 po viacnásobnej reorganizácii Rýchlej brigády, predtým Rýchlej skupiny. Rýchla skupina vznikla už 23. júna 1941. Divíziu neskôr po ústupe z Kaukazu označovali aj 1. pešia alebo 1. technická divízia.

Dejiny jednotky

Rýchla skupina postupovala pod Pilfouskovym vedení najprv smerom na poľský Sanok, no neskôr bola presmerovaná na Ľvov a Vinnicu. Asi 8. júla 1941 tieto jednotky pri svojom postupe prenikli mimo územia, ktoré spadalo pod pôsobnosť slovenského velenia, a tak boli podriadené nemeckej 17. armáde, v rámci ktorej vojsk už operovali do samého začiatku vpádu do ZSSR. Do prvých bojov sa jednotka dostala pri Zaluž. Prvé intenzívnejšie boje s Červenou armádou prebehli pri meste Lipovec. Po tejto bitke bola reorganizovana a zmenila názov na Rýchla divizia, velenie prevzal pl. Turanec. Podieľala sa na nemeckom postupe južnou Ukrajinou. Vyše pol roka potom držala obranné postavenia pri Azovskom mori, Taganrogu a rieke Mius. Od novembra 1941 do aprila 1942 velil pl. Augustín Malár. V júni 1942 jednotka, uz znova pod velenim Turanca, vďaka svojej motorizácii veľmi rýchlo postupovala a 22. júna dosiahla Rostov nad Donom. Zapojila sa i do bojov o mesto a bola prvou jednotkou vojsk Osi, ktorá si vybudovala predmostie na východnom brehu Donu. Odtiaľ postupovala do novembra 1942 na Kaukaz. V dôsledku sovietskeho protiútoku však bola postupne sťahovaná a skončila na Kryme. V tej dobe však bola morálka slovenských vojakov celkom iná ako na začiatku vojny, mnohí už neboli ochotní bojovať proti Sovietskemu zväzu a chápali, že stoja na nesprávnej strane. V noci z 29. na 30. októbra 1943 sa jednotka dostala nečakane do bojov pri Melitople a Červená armáda zajala okolo 2300 slovenských vojakov a 45 dôstojníkov. Rýchlu divíziu už viac nemecké velenie nenasadzovalo na fronte a marci 1945 ju zajali sovietske jednotky v Rakúsku pri Wiener Neustadte.
Holokaust (divadelná hra)

Holokaust je divadelná hra Viliama Klimáčka na tému holokaust na Slovensku. Hru s podtitulom „Príbeh, na ktorý by Slovensko najradšej zabudlo“ napísal na objednávku Divadla Aréna, ktoré ho uviedlo ako súčasť svojho tzv. Občianskeho cyklu. Hra mala premiéru 12. decembra 2012 v Divadle Aréna.

Téma

Hra Holokaust vznikla na základe podnetu Hildy Hraboveckej, autorky knihy Ruka s vytetovaným číslom a účastníčky prvého dievčenského transportu do Osvienčimu. Hilda Hrabovecká oslovila autora v roku 2008. Klimáček však ponuku odmietol, pretože sa na to necítil, žiadne divadlo nejavilo záujem a ako autor nemal pocit, že by mohol k téme pridať niečo nové. V roku 2011 ho však oslovilo Divadlo Aréna s podnetom pochádzajúcim opäť od pani Hraboveckej.
V hre sa chcel autor venovať viac slovenskému pohľadu na udalosti. Centrálnou témou je „postoj postoj príslušníkov väčšinového národa k časti histórie, na ktorú by sme najradšej zabudli“. Slovenský holokaust bol podľa autora „hlavne o krádeži majetkov“: „Vtedy sa niektorí ľudia chopili možnosti zbaviť sa konkurencie a ešte ju aj okradnúť“. Arizáciu a znárodňovanie považuje za dve hlavné krádeže v slovenských dejinách. Postava Anna Králiková sa po Novembri vráti na Slovensko so zámerom reštituovať svoj pôvodný majetok pričom zistí, že majetok bol arizovaný jej rodinou. V hre boli tiež využité autentické žiadosti o arizáciu.